**Salva Kiir Mayardit** (s. 13. syyskuuta 1951 Akon) on eteläsudanilainen poliitikko ja entinen kapinallisjohtaja. Hän on nykyinen Etelä-Sudanin presidentti. Aikaisemmin hän toimi Sudanin ensimmäisenä varapresidenttinä ja Etelä-Sudanin alueen ensimmäisenä varapresidenttinä.

Tausta ja yksityiselämä
-----------------------

Kiir Mayardit syntyi vuonna 1951 Akonissa, joka kuului tuolloin Anglo-egyptiläiseen Sudaniin.

Etnisyydeltään Kiir Mayardit on dinka. Salva Kiir on vakaumuksellinen kristitty ja hänen tavaramerkkinsä on ollut hänen päässään oleva stetson. Hatun käyttö sai alkunsa vuonna 2006, kun Kiir Mayardit sai yhden sellaisen lahjaksi George W. Bushilta. Hän on siitä lähtien esiintynyt julkisuudessa enimmäkseen stetson päässään, ja hänen kerrotaan omistavan useampia sellaisia.

Sudanin sisällissodat
---------------------

1960-luvulla Sudanin ensimmäisen sisällissodan aikana Kiir Mayardit liittyi separatistiliikkeeseen nimeltä Anya Nya.

Sudanin toisessa sisällissodassa Kiir Mayardit toimi Sudanin kansanvapautusarmeijan/liikkeen (SPLM), jonka perustajajäseniin Kiir Mayardit kuuluu, johtoportaassa ja kohosi myöhemmin puolueen aseellisen siiven johtoon.

Poliittinen ura
---------------

Alkuvuodesta 2005 Kiir Mayardit oli mukana rauhanneuvotteluissa pohjoisen ja etelän välillä.

John Garangin kuoltua vuonna 2005 Kiir Mayardit valittiin hänen työnsä jatkajaksi Etelä-Sudanin alueen presidenttinä ja Sudanin ensimmäisenä varapresidenttinä. Garang kannatti laajempaa eteläsudanilaisille Sudanin sisällä, mutta Kiir Mayardit kannatti kuitenkin etelän täydellistä itsenäistymistä: hän sanoi itsenäisyyskysymyksen olleen valinta "toisen luokan kansalaisena ja vapaana kansalaisena" olemisen välillä.

### Etelä-Sudanin presidentti

Etelä-Sudan itsenäistyi Kiir Mayarditin presidenttikauden aikana, ja hän on itsenäisen Etelä-Sudanin ensimmäinen valtionpäämies vuodesta 2011.

Syyskuussa 2018 Etelä-Sudanin presidentti Salva Kiir ja kapinallisjohtaja Riek Machar allekirjoittivat historiallisen rauhansopimuksen Etiopiassa. Sopimus päätti virallisesti Etelä-Sudania viisi vuotta vaivanneen sisällissodan, joka oli vaatinut yli 300 000 kuolonuhria ja oli ajanut yli 3,5 miljoonaa ihmistä kodeistaan.

Helmikuussa 2020 entinen kapinallisjohtaja Riek Machar vannoi virkavalansa Etelä-Sudanin ensimmäisenä varapresidenttinä sinetöiden kuusi vuotta aiemmin alkaneen Etelä-Sudanin sisällissodan päättymisen. Samassa yhteydessä astui virkaansa myös kolme muuta varapresidenttiä, joista yksi oli maan "perustajaisän" John Garangin leski Rebecca Garang. Presidenttinä jatkoi maata sen itsenäistymisestä lähtien johtanut Salva Kiir. Uusi siirtymävaiheen yhtenäisyyshallitus aloitti myös toimintansa. Aikaisemmat sopimukset rauhasta olivat nopeasti kaatuneet. Vuonna 2011 itsenäistynyt Etelä-Sudan ajautui veriseen sisällissotaan sen jälkeen, kun presidentti Salva Kiir erotti joulukuussa 2013 Riek Macharin varapresidentin virasta. Etelä-Sudanin kaksi suurinta etnistä ryhmää dinkat ja nuerit alkoivat tämän jälkeen hyökätä toisiaan vastaan. Sopimus siirtymävaiheen hallituksen luomisesta vuoden 2018 rauhansopimuksen mukaisesti oli aiemmin lykkääntynyt kahdesti ja helmikuu 2020 oli asetettu ehdoton takaraja.

Joulukuussa 2022 Kiir Mayardit osallistui uuden tien vihkimistilaisuuteen. Kansallislaulun soidessa Kiir Mayardit kuvattiin seisovan lätäkössä, joka väitetysti oli hänen omaa virtsaansa. Video oletettavasti alleen laskeneesta presidentistä levisi nopeasti sosiaalisessa mediassa. Tammikuussa 2023 maan poliisi pidätti kuusi toimittajaa, joiden väitettiin olleen vastuussa videon nättämisestä maan yleisradioyhtiön TV-kanavalla.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Salva Kiir Mayardit**.
* Profile: Salva Kiir BBC News (englanniksi)

### Viitteet

1. ↑  H.E President Salva Kiir Mayardit *EA Health*.  2023. Viitattu 6.10.2023. (englanniksi)
2. 1 2  Salva Kiir Mayardit | President of South Sudan & Former Rebel Leader *Encyclopædia Britannica*.  2023. Viitattu 6.10.2023. (englanniksi)
3. ↑  Salva Kiir: The president in a cowboy hat *BBC News*.  21.6.2018. Viitattu 26.2.2020. (englanniksi)
4. ↑  Lynch, Colum: Where did Kiir get his ten-gallon hat? *Foreign Policy*.  26.9.2011. Viitattu 26.2.2020. (englanniksi)
5. 1 2  H.E. Salva Kiir Mayardit, President of the Republic of South Sudan (pdf) *europarl.europa.eu*.  2012. Viitattu 6.10.2023. (englanniksi)
6. ↑  Profile: Salva Kiir *Al Jazeera*.  29.12.2013. Viitattu 6.10.2023. (englanniksi)
7. ↑  South Sudan profile - Leaders *BBC News*.  5.7.2011. Viitattu 6.10.2023. (englanniksi)
8. ↑  Etelä-Sudanin presidentti ja kapinallisjohtaja allekirjoittivat rauhansopimuksen – Viisi vuotta jatkunut tuhoisa sisällissota päättyy *Yle Uutiset*. Viitattu 26.2.2020.
9. ↑  South Sudan rivals strike power-sharing deal *BBC News*.  22.2.2020. Viitattu 26.2.2020. (englanniksi)
10. ↑  Hajjaji, Danya: Six journalists arrested over footage of South Sudan president wetting himself *The Guardian*.  6.1.2023. Viitattu 6.10.2023. (englanniksi)
11. ↑  Six journalists detained over footage that shows South Sudan president seemingly wetting himself *CNN*.  7.1.2023. Viitattu 6.10.2023. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Alankomaat
* Puola

 |

 |